CELEX: 31983R1536
Language: el
Date: 1983-06-13 00:00:00
Title: Κανονισμός (ΕΟΚ) αριθ. 1536/83 της Επιτροπής της 13ης Ιουνίου 1983 περί κατατάξεως εμπορευμάτων στην κλάση 15.16 του Κοινού Δασμολογίου

Avis juridique important

|

31983R1536

Κανονισμός (ΕΟΚ) αριθ. 1536/83 της Επιτροπής της 13ης Ιουνίου 1983 περί κατατάξεως εμπορευμάτων στην κλάση 15.16 του Κοινού Δασμολογίου  

Επίσημη Εφημερίδα αριθ. L 155 της 14/06/1983 σ. 0007 - 0007 Ισπανική ειδική έκδοση: Κεφάλαιο 02 τόμος 10 σ. 0018  Πορτογαλική ειδική έκδοση : Κεφάλαιο 02 τόμος 10 σ. 0018 

***** ΚΑΝΟΝΙΣΜΟΣ (ΕΟΚ) αριθ. 1536/83 ΤΗΣ ΕΠΙΤΡΟΠΗΣ  της 13ης Ιουνίου 1983  περί κατατάξεως εμπορευμάτων στην κλάση 15.16 του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι, για να εξασφαλισθεί η ομοιόμορφη εφαρμογή της ονοματολογίας του Κοινού Δασμολογίου, πρέπει να θεσπισθούν διατάξεις για τη δασμολογική κατάταξη ενός υγρού φυτικού κηρού που λαμβάνεται από σπόρους χοχόμπας που αποτελείται σχεδόν εξ ολοκλήρου από εστέρες μονοαλκοολών μακράς αλύσεως με μονοαιθυλενικά οξέα μακράς συνεχούς αλύσεως, και που αποκαλείται «ελαιο χοχόμπας»·  ότι η κλάση 15.07 του Κοινού Δασμολογίου, το οποίο προσαρτάται στον κανονισμό (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 604/83 (3), αφορά τα μόνιμα, ρευστά ή αλοιφώδη, ακαθάριστα, κεκαθαρμένα ή εξευγενισμένα έλαια· ότι η κλάση 15.16 αφορά τους τεχνητούς κηρούς έστω και τεχνητώς κεχρωσμένους·  ότι το εν λόγω προϊόν δεν έχει τα χημικά χαρακτηριστικά ενός φυτικού ελαίου της κλάσης 15.07 (μείγμα γλυκεριδίων λιπαρών οξέων), αλλά εκείνα ενός κηρού (ανώτεροι εστέρες μονοαλκοόλης με λιπαρά οξέα)· ότι, συνεπώς, πρέπει να υπαχθεί ως φυτικός κηρός στην κλάση 15.16·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο υγρός φυτικός κηρός που λαμβάνεται από σπόρους χοχόμπας, που αποτελείται σχεδόν εξ ολοκλήρου από εστέρες μονοαλκοολών μακράς αλύσεως με μονοαιθυλενικά οξέα μακράς συνεχούς αλύσεως και που αποκαλείται «ελαιο χοχόμπας», πρέπει να καταταγεί στην κλάση του Κοινού Δασμολογίου: 15.16 Φυτικοί κηροί, έστω και τεχνητώς κεχρωσμένοι.  Άρθρο 2  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουνίου 1983.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 72 της 18. 3. 1983, σ. 3.